cyanic-selkie/wikianc huggingface dataset:
Sonic the Hedgehog
Sonic X
Sonic X esitettiin vuosina 2003–2004 ja se näkyi myös Suomessa maksullisella Jetix-kanavalla. Heti ensimmäisessä jaksossa Sonic yrittää pysäyttää tri Eggmanin ja pelastaa Creamin ja Cheesen. Eggmanin käyttäessä laitetta, johon Kaaossmaragdit oli asetettu, se teleporttaa Sonicin ja muut ihmisten maailmaan, jossa poliisit alkavat jahdata häntä. Maailman nopein autokaan ei saa Sonicia kiinni Sonicin rikkoessa äänivallin ja ampaistessa moottoritietyömaan rampilta lentoon. Sonic putoaa uima-altaaseen, josta ei pääse ylös omin avuin, koska ei osaa uida. Onneksi Chris Thorndyke auttaa Sonicin ylös ja siitä tarina alkaa. Sonic X:n toisen kausien tarinat perustuvat Sonic Adventure-, Sonic Adventure 2- ja Sonic Battle -peleihin, joissa Sonic kohtaa vastustajina Chaos-vesiolennon, Shadow the Hedgehogin ja Emerlin. Kolmannella kaudella Sonic ja ystävät yrittävät pysäyttää galaktista Metarex-armeijaa. Sarjassa Sonicin ääninäyttelijänä on toiminut englanniksi Jason Griffith (hän myöhemmin jatkaa Sonicin ääninäyttelijänä peleissä) ja japaniksi Junichi Kanemaru, joka on myös toiminut Sonicin japanilaisena ääninäyttelijänä peleissä. Englanninkielisestä versiosta on sensuroitu monia japaninkielisessä versiossa olleita kohtauksia tekijänoikeuksien ja raa’an väkivallan vuoksi.
Sonic Boom
Sonicin uusi televisiosarja, Sonic Boom, luo hahmolle kokonaan uuden ulkoasun ja täysin erilaisen universumin.
Montenegron parlamenttivaalit 2009
Montenegron parlamenttivaalit 2009 järjestettiin ennenaikaisesti 29. maaliskuuta 2009. Vaaleissa valittiin Montenegron parlamenttiin 81 edustajaa. Vaalien äänikynnys oli 3 %.
Sonic the Hedgehog
Elokuva
10. kesäkuuta paljastettiin, että Sony Pictures ja SEGA aikovat tuoda sinisen siilin valkokankaalle vuoden 2016 aikoihin. Elokuvan tuotannosta vastaa Neil H. Mortiz (Hurjapäät-elokuvasarja, 21 Jump Street- ja 22 Jump Street -elokuvat) ja hänen Original Films -yhtiönsä sekä Segan oma animaatioyhtiö Marza Animation Planet.
Elokuvan aikaisemmin kaavailtu vuoden 2016 julkaisu ajankohta on siirretty vuodelle 2018. Myöhemmin tämäkin muutettiin ja nyt elokuva on tulossa vuoden 2019 loppupuolella. Myös elokuvan tuotantoyhtiö on vaihtunut Sony Picturesista Paramount Picturesiin. Sonicin äänenä toimii elokuvassa Ben Schwartz.
Montenegron parlamenttivaalit 2009
Tulokset
Puolueet saivat paikkoja seuraavasti:
Sudwalan luolat
Sudwalan luolat on tiedettävästi vanhin luolasto maailmassa. Se sijaitsee Etelä-Afrikassa, Mpumalangan provinssissa ja Mankelekelevuoriston alueella. Luolaston vanhimpien osien on arvioitu olevan 240 miljoonaa vuotta vanhoja. Luolasto on kalkkikiviluolasto, jossa on tippukivimuodostumia ja pylväsmuodostumia. Suurin luola, jota kutsutaan P. R. Owenin saliksi, on suurin dolomiittiluola maailmassa: Sen leveys on 70 metriä ja korkeus 37 metriä. Luolaston pituudeksi on arvioitu 30 km. Yksi luolista sisältää aragoniittikristalleja. Siellä järjestetään yleisölle tunnin mittaisia kierroksia. Lisäksi siellä järjestetään kuukausittain pidempiä kierroksia.
Oseltamiviiri
Oseltamiviiri on viruksen aiheuttaman influenssan hoitoon ja ehkäisyyn tarkoitettu lääke, jonka on alun perin kehittänyt lääkeyhtiö Gilead Sciences ja jota markkinoi Roche kauppanimellä Tamiflu. Oseltamiviiri kuuluu tsanamiviirin (Relenza) ohella niin sanottuihin neuraminidaasientsyymin estäjiin.
Oseltamiviiria annostellaan kapseleina tai liuoksena suun kautta.
Kausi-influenssa
British Medical Journalissa vuonna 2009 julkaistun meta-analyysin mukaan Tamiflun teho kausi-influenssassa on tutkituilla muuten terveillä aikuisilla vaatimaton, toisin kuin joissakin lääkeyhtiön tutkimuksissa oli havaittu. Lääke saattaa lyhentää taudin oireiden kestoa, mutta todisteita siitä, että lääke vähentäisi vaarallisten jälkitautien kuten keuhkokuumeen riskiä ei löydetty. Cochrane-katsauksen tulokset muuttuivat vuonna 2006 julkaistusta Cochrane-katsauksesta. Tarkastelussa eivät olleet mukana eräät lääkkeen valmistajan Rochen rahoittamat tutkimukset, jotka eivät täyttäneet Cochranen asettamia kriteerejä, koska tutkijat eivät saaneet lähdeaineistoa käyttöönsä. BMJ:n mukaan tutkimus koskee oseltamiviirin käyttöä perusterveiden aikuisten influenssan hoidossa, eikä sitä voi soveltaa riskiryhminä pidettyjen potilaiden, kuten raskaana olevien naisten, alle viisivuotiaiden lasten tai sairaiden potilaiden hoitoon. WHO:n viruslääkeasiantuntija Charles Penn lausunnon mukaan tulokset eivät kuitenkaan anna syytä muuttaa Tamiflun käyttösuosituksia.
Yhdysvaltalainen viranomainen Centers for Disease Control and Prevention ilmoitti 2008, että valtaosa kausi-influenssaviruksista on vastustuskykyisiä Tamifluta vastaan. Alustavien testien perusteella vastustuskykyisiä oli 50:stä H1N1-virusnäytteestä 49. CDC suositteleekin tästä syystä influenssarokotuksen ottamista.
Lintuinfluenssa
Oseltamiviiri ja tsanamiviiri ovat toistaiseksi tehokkaita joihinkin lintuinfluenssan H5N1-kantoihin. Virusten herkkyystilanne voi kuitenkin pandemiauhan tai pandemian eri vaiheissa muuttua nopeastikin, mikä voi vaikuttaa lääkkeiden valintaan, käyttöaiheisiin ja annostukseen. Osa influenssaviruksista on oseltamiviirille vastustuskykyisiä, ja näitä H1N1-alatyypin A-viruksia on ollut liikkeellä jo vuodesta 2007. Niiden arvellaan lisääntyvän tulevaisuudessa.
Sikainfluenssa
Oseltamiviiri ja tsanamiviiri tehoavat nykytiedon mukaan sikainfluenssaan eli A(H1N1)-virukseen. Sikainfluenssapandemian aikana saadun kokemuksen perusteella H1N1-viruksen hoidossa antiviraalisilla lääkkeillä on oleellista hoidon aloittaminen mahdollisimman varhain. Erityisen tärkeää tämä on niiden potilaiden kohdalla, joilla on tavallista korkeampi riski saada vaarallisia jälkitauteja tai joiden oireet ovat pahenemassa.
WHO:n keväällä 2009 tekemän selvityksen perusteella 31 maasta marraskuun 2008 yhdellä viikolla kerätyistä 9 643 A(H1N1)-näytteestä on 96 toistaiseksi osoittautunut oseltamiviirille vastustuskykyiseksi. Syyskuussa 2009 maailmanlaajuisesti oli havaittu 28 oseltamiviirille vastustuskykyistä H1N1-kantaa. Lähes puolet tapauksista on havaittu potilailla, jotka olivat käyttäneet oseltamiviiriä ennaltaehkäisevästi.
BMJ:ssä vuonna 2009 julkaistun Cochrane-katsauksen mukaan neuraminidaasientsyymin estäjien vaikuttavuudesta sikainfluenssaan perusterveillä aikuisilla ei ole olemassa suoria tutkimustuloksia. Tutkijat arvelevat, että neuraminidaasientsyymin estäjät vaikuttavuus sikainfluenssan hoidossa on samankaltainen kuin aikaisempien kausi-influenssavirusten ja lääkkeitä tulee käyttää vain osana muita pandemian estämistoimenpiteitä.
USS Converse (DD-509)
USS Converse (runkonumero DD-509) oli Yhdysvaltain laivaston vuonna 1942 vesillelaskettu Fletcher-luokan hävittäjä toisessa maailmansodassa.
Valmistus
Alus tilattiin Bath Iron Works Corporationilta Bathista Mainesta, missä köli laskettiin 23. helmikuuta 1942. Alus laskettiin vesille puoli vuotta myöhemmin 30. elokuuta kumminaan neiti A. V. Jackson ja otettiin palvelukseen 20. marraskuuta 1942 ensimmäisenä päällikkönään D. C. E. Hamberger.
Palvelus
Alus lainattiin 1. heinäkuuta 1959 Espanjalle osana avustuspakettia.
Brotherhood of Murder
Brotherhood of Murder on vuonna 1999 ensi-iltansa saanut yhdysvaltalainen jännityselokuva, jonka on ohjannut Martin Bell. Elokuva kertoo Yhdysvaltain uusnatsiliikkeen toiminnasta 1980-luvulla.
Tarina
Tom Martinez (William Baldwin) on armeijan keskeyttänyt, joka palaa kotiin Philadelphiaan raskaana olevan vaimonsa Susan Martinezin (Kelly Lynch) luokse. Hän menee töihin leipomoon, mutta menettää työnsä ja tekee sen jälkeen töitä talonmiehenä. Mustat lapset pilkkaavat häntä hänen työstään talonmiehenä ja hän alkaa uskoa että häntä kohdellaan epäoikeudenmukaisesti.
Martinez tapaa baarissa Walterin (Stephen E. Miller) joka puhuu hänelle valkoisen miehen epäoikeudenmukaisesta kohtelusta, ja Martinez liittyy äärioikeistolaiseen liikkeeseen joka uskoo valkoiseen ylivaltaan. Ryhmän johtaja Bob Mathews (Peter Gallagher) ottaa hänet suojelukseensa. Liike rahoittaa toimintaansa videvuokraamoiden ja panssaroitujen rahankuljetusautojen ryöstöillä. Kun Walter joka Tomin värväsi tapetaan petturina alkaa Tom saada tarpeekseen liikkeestä. Hän joutuu myöhemmin FBI:n kanssa tekemisiin ryhmän rikollisesta toiminnasta ja hän alkaa tekemään yhteistyötä sen agenttien kanssa.
Elokuva perustuu löyhästi tositapahtumiin jotka liittyvät Yhdysvaltain uusnatsiliikkeen toimintaan 1980-luvulla. Niistä saman nimisen kirjan kun elokuva, on kirjan päähenkilö Thomas Martinez on kirjoittanut yhdessä John Guintherin kanssa.
Messer
Messer on saksalaisen industrial metal -yhtye Rammsteinin laulajan Till Lindemannin runokokoelma. Kirjasta löytyy myös paljon kuvia Tillistä. Kirja on saksankielinen.
Urheiluvuosi 2004
Urheiluvuosi 2004 käsittelee vuoden 2004 merkittäviä uutisia ja tapahtumia urheilussa.
Hammastokko
Ulkonäkö ja koko
Lajilla on suuret pyöreäreunaiset rintaevät. Selkäevä on kaksiosainen. Hammastokko kasvaa parhaimmillaan 20 senttimetrin pituiseksi.
Levinneisyys ja elinympäristö
Lajia esiintyy Aasiassa lähinnä Kiinassa, Japanissa, Etelä-Koreassa ja Pohjois-Koreassa. Hammastokko elää makeassa vedessä.
Slovakian jääkiekkomaajoukkue
thumb|right|Slovakian joukkue talviolympialaisissa vuonna 2002. thumb|right|[[Marian Hossa Vancouverin talviolympialaisissa vuonna 2010.]]
Slovakian jääkiekkomaajoukkue on Slovakian jääkiekkoliiton hallinnoima joukkue, joka edustaa Slovakiaa miesten kansainvälisessä jääkiekossa.
Tähän mennessä ainoan maailmanmestaruutensa joukkue saavutti vuonna 2002 Ruotsissa, Göteborgissa. Toistaiseksi ainoan olympiamitalinsa joukkue saavutti vuonna 2022 Pekingin olympialaisista, kun se saavutti yllätyksellisesti pronssia. Slovakia oli tuolloin, vuoden 2021 Kansainvälisen jääkiekkoliiton IIHF:n ranking-listalla, 9. sijalla. Olympialaisten jälkeen joukkue nousi listalla 8. sijalle. Vuoden 2023 IIHF-rankingissa Slovakia on yhdeksäs.
Slovakiassa oli vuonna 2021 vajaat 1 700 rekisteröityä miesjääkiekkoilijaa ja 74 jäähallia.
Historiaa
Ensimmäinen slovakialainen jääkiekko-organisaatio perustettiin vuonna 1929.
Vuonna 1940 Slovakia osallistui itsenäisenä Garmisch-Partenkirchenissä pelattuun turnaukseen.
Joukkue syntyi, kun Tšekkoslovakia jakautui kahtia, ja maa liittyi helmikuussa 1992 Kansainvälisen jääkiekkoliiton IIHF:n jäseneksi.
Kaudesta 2017–2018 alkaen Slovakian maajoukkueen General Managerina on toiminut entinen tähtipelaaja Miroslav Šatan. Hänen alaisuudessaan päävalmentajana toimii kanadalainen Craig Ramsay.
Itsenäistymisestä maailmanmestaruuteen
Slovakia itsenäistyi vuoden 1993 alussa. Tšekkoslovakian jakautumisen jälkeen Tšekki peri paikan Tšekkoslovakian paikan maailmanmestaruuskilpailujen A-sarjasta ja Slovakia joutui aloittamaan C-sarjasta. Kun Tšekkoslovakia hajosi, mureni myös Slovakian laaja pelaajisto. Ensimmäisen kerran Slovakia pelasi maailmanmestaruuskisojen A-sarjassa vuonna 1996, jolloin se yliti 10. sijalle, ja mitaleilla se jo vuonna 2000. Tuolloin Slovakia voitti Suomen maalein 3–1 maailmanmestaruuskilpailujen välierässä Pietarissa, mutta hävisi loppuottelun Tšekille maalein 3–5. Parhaimmillaan Slovakian maajoukkue olikin vuosituhannen vaihteessa, jolloin maalla oli useita NHL-tähtiä, kuten Miroslav Šatan, Peter Bondra, Žigmund Pálffy ja Zdeno Chára.
Ruotsin maailmanmestaruuskilpailuissa vuonna 2002 Slovakia voitti jatkosarjassa Ruotsin ja Venäjän, puolivälierässä Kanadan maalein 3–2, välierässä Ruotsin jatkoajalla lukemin 3–2 ja lopulta loppuottelussa Venäjän maalein 4–3. Suomen maailmanmestaruuskilpailuissa vuonna 2003 Slovakian joukkue voitti pronssia. Vuoden 2004 maailmanmestaruuskilpailuissa Prahassa Slovakia hävisi välierän Kanadalle maalein 1–2 ja pronssiottelun Yhdysvalloille rangaistuslaukauksilla lukemin 0–1.
Olympialaisissa
Myös Torinon vuoden 2006 olympialaisissa Slovakia voitti alkulohkonsa ja eteni puolivälieriin, jossa se kuitenkin hävisi heikohkosti lohkopelinsä pelanneelle, mutta lopulta pronssia ottaneelle Tšekille lukemin 1–3, minkä myötä Slovakia oli viides.
Aikka Hakala
Aikka Hakala on ollut kahden suomalaismuusikon nimi:
Slovakian jääkiekkomaajoukkue
Olympialaisissa
Vancouverissa vuonna 2010 Slovakia pudotti puolivälierässä Ruotsin maalein 4–3 ja pelasi tiukan välieräottelun Kanadaa vastaan häviten kuitenkin lukemin 2–3. Pronssiottelun se hävisi Suomelle maalein 3–5 johdettuaan peliä kahden erän jälkeen lukemin 3–1.
Vuoden 2022 Pekingin olympialaisissa Slovakia voitti Ruotsin pronssiottelussa lukemin 4–0. Pronssimitalia pidettiin merkittävänä Slovakia jääkiekkokulttuurin kannalta. Tuohon mennessä Slovakia ei ollut koskaan hävinnyt Ruotsille olympialaisissa. Slovakia teki ottelussa koko turnauksen ensimmäisen ylivoimamaalinsa.
Montenegron parlamenttivaalit 2006
Montenegron parlamenttivaalit 2006 järjestettiin Montenegrossa 10. syyskuuta 2006. Vaaleissa Sosialistisen demokraattisen liiton ja sosiaalidemokraattien yhteislista Paremman Montenegron puolesta -koalitio sai lähes puolet äänistä sekä enemmistön 81 paikasta.
Tulokset
Tulokset olivat seuraavat:
SNP-NS-DSS tarkoittaa sosialistien, kansanpuolueen ja demokraattisen serbipuolueen yhteislistaa.
Peugeot RCZ
Peugeot RCZ on ranskalaisen Peugeot’n vuosina 2009–2015 valmistama sportcoupé-auto, jonka valmistuksesta vastaa itävaltalainen Magna Steyr. RCZ sai ensiesittelynsä vuoden 2009 Frankfurtin autonäyttelyssä, ja toimitukset myyntiin alkoivat vuoden 2010 huhtikuussa.
Yleistä
Peugeot on käyttänyt RCZ:ssa samaa pohjalevyä kuin 308:ssa. Myös auton moottori, voimansiirto ja alusta ovat Peugeotin omia, normaalin henkilöauton osia. Ensimmäistä kertaa RCZ esiteltiin yleisölle 2007, kun Peugeot esitteli RCZ-konseptiautonsa. Myöhemmin lähes kaikki kyseisen konseptiauton piirteet ja muodot ovat siirtyneet sarjatuotantomalliin.
Vaikkakin RCZ-konseptimallia ei alun perin ollut tarkoitus ottaa tuotantoon, mallia kohtaan kuitenkin osoittautui suuri mielenkiinto, ja tämä sai Peugeotin toisiin ajatuksiin. Koska mallin sarjatuotantoon ei oltu varauduttu, ei sen valmistus yhtiön omissa laitoksissa tullut kyseeseen, vaan Peugeotin oli etsittävä itselleen yhteistyökumppani. Eurooppalaisten yhtiöiden joukosta valinta osui itävaltalaiseen Magna Steyr -yhtiöön, jolla oli joustavuutta ja kokemusta myös pienten sarjojen ajoneuvojen valmistuksesta.
Sisätilat
Vaikka RCZ on virallisesti rekisteröity 2+2 -paikkaiseksi autoksi, pienten jalka- ja päätilojensa vuoksi takatila ei sovellu täysikasvuiselle aikuiselle kuin ainoastaan pakottavassa tarpeessa. Takaistuimen selkänoja on taitettavissa alas, jolloin tavaratilan vetoisuus yli kaksinkertaistuu, 321 litrasta 639 litraan.
Nahkaverhoilluissa istuimissa on kontrastiväriset saumatikkaukset. Ohjauspyörä ei ole symmetrisen pyöreä, vaan alareunastaan litistetty, jolloin se antaa paremmat jalkatilat sekä helpottaa sisään- ja uloskulkua. Kojelaudan pääväri on harmaa, ja sen keskelle on istutettu viisarinäyttöinen kello. Keskikonsolin pinnoite on kiiltävän pianomusta, osa sisätilojen somisteista on alumiininharmaata ja polkimet ovat alumiiniset.
Varusteet
RCZ:n vakiovarusteisiin kuuluu muun muassa sähkötoimiset ikkunannostimet, vakionopeudensäädin nopeudenrajoittimella ja jarrutustoiminnolla, Radio-CD-MP3 -audiojärjestelmä, kaksialue-ilmastointi, takapuskurin parkkitutka akustisella varoittimella, sähkötoimisesti säädettävät ja sivulle taittuvat taustapeilit, mäkilähtöavustin, 18 tuuman kevytmetallivanteet, rengaspaineiden tarkkailujärjestelmä ja poiskytkettävissä oleva ajonvakautusjärjestelmä (ESP).
Turvallisuus
RCZ:n vakiovarusteisiin turvallisuusavustelaitteisiin kuuluvat ajonvakautusjärjestelmä (ESP) ja hätäjarrutusavustin (AEB). Kuljettajan ja etumatkustajan istuimet on varustettu sisäänrakennetuilla niskaturvatyynyillä.
Peugeot RCZ:lle ei ole suoritettu Euro NCAP -kolaritestiä, joten näitä tietoja ei ole käytettävissä. Auton keulapeite on Pop-Up-tyyppinen, pyroteknisillä panoksilla varustettu, jonka takareuna nousee törmäyksen sattuessa ylös. Tämä toiminto tunnistaa myös törmäyksen jalankulkijaan.
Tekniikka
Moottorivalikoimaan kuuluu kaksi bensiinimoottoria ja yksi dieselmoottori. Iskutilavuudeltaan 1,6-litraisten THP (Turbo High Pressure) -bensiinimoottorien teho on joko 156 tai 200 hevosvoimaa, ja ne on kehitetty yhteistyössä BMW:n kanssa. Moottorien ominaisuuksia ovat polttoaineen suorasuihkutus, Twin-Scroll -turboahdin sekä muuttuva imu- ja pakoventtiilien ajoitus.
Tekniset tiedot
1 = Helmikuuhun 2012 asti nimellä HDi FAP 165.
RCZ HYbrid4
Vuoden 2009 Frankfurtin autonäyttelyssä tapahtuneen RCZ:n ensijulkaisun yhteydessä esiteltiin mallista myös hybridiversio. Konseptiauton polttomoottorina oli 120 kW:n tehoinen, 2,0 HDI FAP -dieselmoottori, joka antoi voimaa etuakselille, ja taka-akselille oli asennettu 27 kW:n (37 hv) tehoinen sähkömoottori. Valmistajan mukaan tällä yhdistelmällä oli mahdollista päästä 3,7 l/100 km polttoaineenkulutukseen ja 95 g/km CO2-päästöihin. Mallia ei kuitenkaan ole valmistettu sarjatuotantoisena.
Jeff Horn
Jeff Horn(s. 4. helmikuuta 1988 Brisbane Queensland) on australialainen välisarjan nyrkkeilijä ja hallitseva WBO-liiton maailmanmestari painoluokassaan.
Amatöörinyrkkeilyura
Hornin paras saavutus amatöörinä oli puolivälierät Lontoon olympialaisissa.
Kumpuaminen
250px|right 250px|right 250px|right
Kumpuaminen on oseanografinen ilmiö, jossa tiheää, yleensä ravinteikasta vettä kohoaa meren pintaa kohti. Kumpuamista tapahtuu yleensä rannikoiden läheisyydessä, mutta tuuli voi aiheuttaa kumpuamista myös keskemmällä valtamerta tai se voi liittyä merenpohjan topografiaan. Vastakkaista ilmiötä, jossa vesi painuu kohti pohjaa, kutsutaan painumiseksi.
Rannikon lähettyvillä tapahtuva kumpuaminen tunnetaan parhaiten ja siitä on ihmiselle eniten hyötyä kalastuksen kannalta. Kumpuaminen tuo pintaan ravinteikasta vettä, jonka perässä tulevat planktonia ravintonaan käyttävät merenelävät. Kumpuamista tapahtuu etenkin Perun, Arabianmeren ja Kalifornian rannikoilla sekä eteläisen Afrikan länsi- ja Uuden-Seelannin itärannikolla.
Avaintekijä rannikon lähellä tapahtuvassa kumpuamisessa on Coriolis-ilmiö, joka kääntää merivirtoja pohjoisella pallonpuoliskolla virtaussuunnasta oikealle ja eteläisellä vasemmalle. Kun tuuli puhaltaa rannikon suuntaisesti, Coriolis-ilmiö aiheuttaa joko rannikolta poispäin tai rannikkoa kohti suuntautuvan virtauksen, ns. Ekmanin kuljetusvirran. Jos vesi kulkeutuu rannikolta poispäin, sen korvaa syvemmältä nouseva tiheämpi vesi. Päinvastaisessa tapauksessa tapahtuu painumista.
Biologiset seuraukset
Kumpuaminen nostaa pintaan ravinteikasta vettä, jossa on runsaasti nitraatteja ja fosfaatteja, mikä johtaa yksisoluisten levien eli fytoplanktonin runsaaseen lisääntymiseen. Tämän vaikutus näkyy koko ravintoketjussa, jonka viimeinen lenkki plankton on. Esimerkiksi merenalaisen vuoren lähellä tapahtuvat merivirtojen poikkeamat voivat aiheuttaa paikallista kumpuamista, mikä näkyy eliörikkaana alueena keskellä muuten tuottamatonta valtamerta.
Trat
Trat on pieni kaupunki itäisessä Thaimaassa, Siaminlahden rannalla, lähellä Kambodžan rajaa. Se on samannimisen provinssin pääkaupunki. Trat on muodostunut tärkeäksi kauttakulkupaikaksi matkustettaessa sen edustalla sijaitsevalle Ko Changin saarelle.
Sileävalukerho
Sileävalukerho oli 1950- ja 1960-luvulla kokoontunut valtakunnallinen rakennusurakoitsijoiden ja rakennusliikkeiden omistajien epävirallinen yhdistys, joka tutki ja teki jäsenistölle tunnetuksi teollista elementti- ja betonirakennustekniikkaa. Kerho myös lobbasi päättäjille voimakkaasti teollisen elementtituotannon ja aluerakentamisen etuja.
Vuonna 1957 perustetun kerhon jäseniä olivat :
Kerho järjesti seminaareja ja ulkomaanmatkoja. Mukaan kutsuttiin rakennusalan asiantuntijoita eri tahoilta, virkamiehiä ja poliittisia päättäjiä. Seminaareissa tuotiin esille teollisen asuntotuotannon kustannustehokkuutta ja suurten aluerakentamiskohteiden välttämättömyyttä. Matkoilla haettiin oppia elementtitekniikasta ja tutustuttiin teolliseen rakennustuotantoon eri maissa. Mukana olivat usein esimerkiksi rakennushallituksen pääjohtaja Jussi Lappi-Seppälä, Aravan (myöh. Asuntohallituksen) pääjohtaja Olavi Lindblom ja Postisäästöpankin pääjohtaja Teuvo Aura. Sileävalukerholaiset pääsivät esittelemään virkamiehille omaksumiaan uusia tekniikoita ja vakuuttamaan niiden toimivuutta.
Vuonna 1964 kerhon jäsenet perustivat Asuntopoliittinen yhdistys ry:n. Yhdistyksen tarkoituksesi määriteltiin säännöissä sosiaalisen asuntotuotannon edistäminen. Varsinaisesti yhdistys oli kuitenkin perustettu ajamaan elementtituotantoa käyttävien rakennusliikkeiden etuja.
Kevon kanjoni
thumb|Kevon seinä. Rotkolaakso repeytyy, ja näkymä avautuu Kevon retkeilyreittiä vaeltaville. pienoiskuva|Kevon kanjoni Kevon kanjoni on Kevojoen uurtama kanjoni Utsjoen kunnassa Suomessa. Sitä ympäröi Utsjoen alueella sijaitseva Kevon luonnonpuisto. Kanjoni on Suomen suurin rotkolaakso, iältään miljoonia vuosia. Sen syvyys on paikoin 80 metriä ja pituus yli 40 kilometriä.
Henri Troyat
Troyat syntyi Moskovassa armenialaislähtöiseen perheeseen. Venäjän vallankumouksen aikoihin 1917 Troyat pakeni perheensä mukana Kaukasuksen, Krimin, Istanbulin ja Venetsian kautta 1920 Pariisiin.
Troyat kirjoitti yli sata romaania, historiallista teosta tai elämäkertaa. Hänen tunnetuimpiin teoksiinsa kuuluvat elämäkerrat Katariina Suuresta, Rasputinista, Iivana Julmasta, Pietari Suuresta, Anton Tšehovista, Fjodor Dostojevskista ja Lev Tolstoista.
Vuonna 1959 Troyat'sta tuli Ranskan akatemian jäsen. Kuollessaan hän oli virkaiältään vanhin akateemikko (doyen d'élection).
Troyat on saanut Goncout-palkinnon teoksesta L'Araigne.
Kasola
Kasola Oyj oli suomalainen yhtiö, jonka liiketoimintaa harjoitti kaksi tytäryhtiötä, Kaso Oy ja MK-Tresmer Oy.
Kaso Oy valmistaa turvallisuustuotteita, joihin kuuluvat mm. metalliset kassa-, paloturva-, data-, vaate- ja lokerokaapit sekä myös tuotteisiin liittyvät erilaiset turvallisuuspalvelut. MK-Tresmer Oy valmistaa muovituotteita, jotka tarjoavat ratkaisuja säilyttämiseen ja järjestyksen pitoon koteihin, konttoreihin ja myymälöihin. Tunnetuin brändi on Palaset, jolle mm. Risto-Matti Ratia on suunnitellut tuotteita. Yhtiö valmistaa mm. vaateripustimia, muovikoreja, koteloita, purkkeja ja kulhoja sekä säästölippaita ja toimii myös muovituotteiden sopimusvalmistajana.
Suurin osa Kasola-konsernin liikevaihdosta tuli Kaso Oy:n toiminnasta.
7. syyskuuta 2007 Kasola tiedotti toimenpiteistä, joilla John Nurminen Oy:n liiketoiminta siirtyi Kasola Oy:lle ja Kasolan tytäryhtiöt Kaso Oy ja MK-Tresmer Oy siirtyivät Kasolan nykyisille henkilöomistajille. Kasolan nimi muutettiin tässä yhteydessä Nurminen Logistics Oy:ksi. Kysymyksessä oli John Nurmisen muuttaminen pörssiyhtiöksi ja Kasolan tytäryhtiöiden siirtäminen yksityisomistukseen.
William Lamb
William Lamb (1779–1848), 2. varakreivi Melbourne, oli brittiläinen poliitikko, joka toimi Ison-Britannian sisäministerinä vuosina 1830–1834 ja pääministerinä vuonna 1834 ja uudelleen 1835–1841. Hän edusti whigejä. Lambin menestys politiikassa perustui hänen sosiaalisiin taitoihinsa; hänen poliittiset puheensa olivat usein sekavia.
Kun kuningatar Viktoria nousi valtaan 18-vuotiaana, häntä 40 vuotta vanhempi valtiomies Lamb ohjasi nuorta kuningatarta valtiomiestaidoissa ja vietti useita tunteja päivässä kuningattaren seurassa pääministerin ja yksityissihteerin ominaisuudessa.
Lambin puoliso oli kirjailija Caroline Lamb.
Melbournen kaupunki Australiassa on nimetty Lambin mukaan.
Hangon rata
Hangon rata on Karjaan ja Hangon välinen rataosuus Suomen rataverkosta. Sen liikenne koostuu pääasiassa Hangon tavarajunista ja liikenne- ja viestintäministeriön rahoittamista taajamajunista. Hangon radan eteläisin raide, jonka sijainti on vaihdellut sataman laajennuksien myötä, on ollut radan rakentamisesta asti Suomen rataverkon eteläisin piste.
Radan rakentamisesta ensimmäiseen maailmansotaan
Hangon rata on alkuaan osa Hyvinkään ja Hangon välistä rataa. Se on Suomen ensimmäinen yksityisin varoin rakennettu rautatie. Rata valmistui vuonna 1873, ja sen rakentamisen rahoittivat pietarilaiset liikemiehet. Hankkeen etuna nähtiin Hangon edullinen sijainti talvisatamana, joka pysyi Pietaria pidempään jäätymättömänä ja mahdollisti siten ulkomaankaupan talviaikanakin. Toiminta osoittautui kuitenkin tappiolliseksi ja rata päätyi valtion omistukseen kahden vuoden kuluttua. Venäjältä tuleva tavaraliikenne ei toteutunut kaavaillun laajuisena, sillä Suomen rataverkko ei ollut liitettynä Venäjän rataverkkoon Pietarissa ennen vuotta 1913.
Ympärivuotisen ulkomaanliikenteen johdosta satama muodostui maan merkittävimmäksi siirtolaisten lähtösatamaksi, ja laivoille tultiin junilla. Myös matkailu kehittyi Hangon aurinkoisen sään ja hiekkarantojen vuoksi, ja tämä vaikutti osaltaan matkustajaliikenteen kasvuun radalla. Tavaraliikenne alkoi kasvaa sataman ja ratayhteyden houkutteleman teollistumisen myötä. Teollisuutta ilmaantui kaupungin pohjoispuolelle radanvarteen ja uusia raiteita rakennettiin laitureille sataman laajenemisen myötä.
Ensimmäisestä maailmansodasta vuokra-alueaikaan
Ensimmäinen maailmansota vähensi liikennettä merkittävästi merenkulun kärsiessä Saksan sotatoimista Itämerellä. Venäläiset räjäyttivät vuonna 1914 Hangon rautatiekonepajan ja veturitallin saksalaisten maihinnousun pelossa. Saksalaiset nousivat maihin Hangon satamassa huhtikuussa 1918 ja etenivät rataa pitkin Karjaalle osana Suomen sisällissotaa.
Vuokra-ajasta nykypäivään
Talvisotaa seuranneen Moskovan rauhansopimuksen nojalla Hankoniemi vuokrattiin Neuvostoliitolle 30 vuodeksi, ja rata katkesi Lappohjan aseman pohjoispuolelta. Matkustajajunien pääteasemaksi tuli Tammisaari ja tavaraliikenteen Skogby, jonne rakennettiin ympäriajoraide. Neuvostoliittolaiset joukot alkoivat rakentaa niemelle tykkiratoja ja vaativat kauttakulkua junille Suomen kautta heinäkuussa 1940. Sopimukseen kauttakulusta päästiin 6. syyskuuta, ja ensimmäinen juna Neuvostoliitosta Hankoon kulki 25. syyskuuta. Liikenne oli vilkasta, ja junia kulki keskimäärin joka toinen päivä. Viimeinen juna kulki 22 kesäkuuta 1941.
Jatkosodan aikana neuvostoliittolaiset evakuoivat Hangon joulukuun alussa 1941 ja tuhosivat rataa, satamalaitteita sekä Hangon ja Lappohjan asemat. Suomalaiset palasivat Hankoon 4. joulukuuta 1941, ja ensimmäinen juna Hankoon saapui 12. tammikuuta 1942. Junassa oli etummaisena hiekalla lastattuja vaunuja, jotta niiden paino räjäyttäisi mahdolliset miinat.
Venäläisten rakentamat tykkiradat purettiin sodan jälkeen, mutta niemelle rakennettiin useita muita pistoraiteita Hangon seudun teollistuessa sotien jälkeen. 2000-luvulle tultaessa teollisuusraiteet ovat jääneet vähäiselle käytölle teollisuuden poistuessa Hangosta. Vuosina 1975–1998 Hangon satamasta liikennöi junalautta Saksaan.
Radan kiskopaino oli alhainen 30 kg/m aina vuosiin 1970–1971 asti. Nykyään rata kuuluu rataverkon parhaaseen D-luokkaan ja on kiskotettu 60 kg/m kiskoilla. Höyryveturikauden jälkeen matkustajaliikennettä hoidettiin lättähatuilla, veturivetoisilla junilla ja nykyään Dm12-kiskobusseilla. Tavaraliikennettä ja veturivetoisia matkustajajunia liikennöitiin dieselkauden alkuaikoina Dv15- ja Dr12-vetureilla, mutta viime vuosikymmeninä nämä liikennetarpeet on hoidettu Dv12-vetureilla.
Nykypäivä
Hangosta Karjaalle liikennöi arkisin seitsemän ja viikonloppuisin kuusi henkilöliikenteen vuoroa, joita ajetaan 2–3 tunnin välein. Kiskobussivuoroja täydentää viisi päivittäistä bussivuoroa. Radan asemat ovat Hangon rautatieaseman jälkeen Hanko-Pohjoinen, Santala, Lappohja, Skogby, Tammisaari, Dragsvik ja Karjaa. Tavaraliikenne koostuu Lohjalla sijaitsevien metsäteollisuuden tehtaiden kuljetuksista ja Hyvinkään kautta muualle Suomeen kulkevasta sataman kautta kulkevasta tavarasta.
Radan henkilöliikenteessä tehdään vuosittain noin 95 000–105 000 matkaa. Määrä on ollut 2000-luvulla laskusuhdantainen, sillä vielä vuonna 2004 matkoja tehtiin noin 140 000.
Sähköistys
Ensimmäisen osan hyväksymisen jälkeen hyväksymättä ovat vielä Hyvinkäällä Alanoppo; Nurmijärvellä Laakso, Aalto ja Nykop; Vihdissä Kurkela ja Katinhäntä sekä Raaseporissa Sannäs ja Näseudd. Sähköistys valmistuu vuonna 2024.
Tammisaaren satamarata
Tammisaareen rakennettiin vuosina 1911–1912 satamarata asemalta Pohjoissatamaan. Rata purettiin vuonna 1996 ja Tammisaaren ratapiha kolme vuotta myöhemmin. Tammisaaressa on nykyään vain läpiajoraide eikä enää tavaraliikennettä.
Rautaruukin/SSAB:n rata
Tämä 2,1 km pitkä raide johtaa Lappohjan ratapihalta SSAB:n tehtaalle. Raide on rakennettu vuonna 1986 silloiselle Rautaruukin tehtaalle. Raiteen tulevaisuus on epävarma SSAB:n ilmoitettua tehtaan sulkemisesta vuonna 2018.
Lappohjan satamarata
Tämä 2,95 kilometriä pitkä raide johti Lappohjan asemalta mainitun paikkakunnan satamaan. Raide avattiin vuonna 1876 ja venäläiset purkivat sen vuosina 1940–1941.
Koverharin rata
Tämä nykyisellään noin 2 kilometriä pitkä raide rakennettiin Koverharin terästehtaan tarpeisiin vuonna 1961. Tehdas lakkautettiin vuonna 2012. Radalla ei ole välitöntä purku-uhkaa, sillä Hangon kaupunki kehittää Koverharin alueesta uutta satamaa ja teollisuusaluetta, jossa tuleville toimijoille tarjotaan raideyhteys. pienoiskuva|239x239px|Dynamiittivaihde ratapihoineen.
Koneen rata
Tämä 4 kilometriä pitkä raide johti Kone Oyj:n tehtaalle Stormossen-nimisen suon ja jäteaseman luota. Raide avattiin vuonna 1970. Nykyään linjavaihde ja radan alkuosa on purettu. Loppuosa on jäljellä kasvillisuuden keskellä.
Tykkiradat
Neuvostoliiton joukot rakensivat Hankoniemelle kaksi tykkirataa vuosina 1940–1941. Toinen sijaitsi Hangon radan pohjoispuolella Stormossenin luona ja koostui ratapihasta ilman pitkiä linjaosuuksia. Radan eteläpuolella ollut tykkirata alkoi Hanko-Pohjoisen liikennepaikalta ja jatkui Tvärminneen asti. Rakenteilla oli yhteys Lappohjan suuntaan, mutta se jäi kesken Jatkosodan puhjettua. Ratojen pituus oli yhteensä 23 kilometriä. Suomen läpi tuotiin syksyllä 1940 kolme 305 mm ja neljä 180 mm rautatietykkiä. 305 mm tykit operoivat eteläisellä radalla ja 180 mm tykit pohjoisella radalla. Tykit jäivät suomalaisten saaliiksi Hangon evakuoinnin yhteydessä. Molemmat tykkiradat purettiin sodan päätettyä vuonna 1945, ja tykit palautettiin Neuvostoliittoon.
Tunnelit ja sillat
Vuonna 1941 sillat vaurioituvat tykkitulessa ja pommituksissa. Sillat uusittiin vuosina 1970–1972 ja laivaväylä siirrettiin itäisestä salmesta läntiseen, johon tuli kääntösilta. Töiden ajaksi oli rakennettu väliaikainen pukkisilta. Vanhaa kääntösiltaa poistettaessa tapahtui onnettomuus 18. tammikuuta 1972, jossa ponttonit pettivät ja kääntösilta kaatui.
Aiheesta muualla
Hanko-Hyvinkää railway
Hilário
Hilário tai Hilario voi tarkoittaa seuraavia henkilöitä:
Jussi Snellman
Samuli Johannes (Samuel Jussi) Snellman (28. kesäkuuta 1879 Oulu – 25. huhtikuuta 1969) oli suomalainen näyttelijä. Hän työskenteli Suomen Kansallisteatterissa 1901–1947. Hän oli naimisissa Ruth Snellmanin kanssa vuodesta 1916 alkaen, ja heillä oli kaksi lasta: Erkki Virkkunen (1917–2013 ) ja Laura Enckell (s. 1919).
Jussi Snellman esiintyi ensimmäisissä Suomessa tehdyissä näytelmäelokuvissa. Hänellä oli myös Buddhismin ystävät – Buddhismens vänner -yhdistyksen ensimmäisenä puheenjohtajana merkittävä osuus buddhalaisuuden leviämisessä Suomeen.
Teokset
Käännökset
Aleksander Sikio
Aleksander Sikio (6. syyskuuta 1865 Viipuri – 16. heinäkuuta 1954 Savonlinna) toimi pankinjohtajana yli 50 vuotta ja oli  Savonlinnan johtavia kunnallispoliitikkoja sekä porvarissäädyn nelinkertainen valtiopäivämies.
Aleksander Sikion vanhemmat olivat ajuri Juhana Sikio ja Eva Vättö ja puoliso vuodesta 1904 Maria Gustava Ståhl (k. 1952). Sikio kävi reaalikoulun 1882 ja toimi pankkivirkailijana 1882–1888. Pohjoismaiden Osakepankin ja sittemmin Pohjoismaiden Yhdyspankin Savonlinnan konttorin johtaja hän oli vuodesta 1888. Savonlinnan kaupunginvaltuuston jäsen Sikio oli 1891–1903 ja 1906–1922, valtuuston puheenjohtajana hän toimi kaksitoista vuotta. Sikio edusti porvarissäädyssä Savonlinnaa valtiopäivillä 1897, 1899, 1900 ja 1905–1906. Perustuslaillisten mielipiteidensä takia hän oli maasta karkotettuna ensimmäisen sortokauden yhteydessä 1903–1905.
David Whittaker
David Whittaker (s. 24. huhtikuuta 1957 ) on tietokonepelimusiikin säveltäjä, jonka musiikki on erityisesti tullut tutuksi 1980-luvun ja 1990-luvun alun tietokonepeleistä. Whittaker aloitti uransa Commodore 64:llä vuonna 1983, ja hän teki musiikkia myös useimmille muille tuon ajan kotitietokoneille.
Whittakerin sävellyksiä on mm. Commodore Amigalle julkaistuissa peleissä Obliterator, Speedball I ja Shadow of the Beast I. Commodore 64:llä tunnetuimpia kappaleita ovat esimerkiksi musiikit peleistä Armageddon Man ja Glider Rider. Pelistä Lazy Jones puolestaan napattiin Whittakerin tekemä riffi Zombie Nation -yhtyeen listahittiin "Kernkraft 400".
Whittaker oli alun perin enemmänkin pelien ohjelmoija ja suunnittelija, mutta päätyi muusikoksi. Ensimmäiset vuodet hän ohjelmoi musiikin suoraan konekielellä käyttämättä mitään musiikkiohjelmaa. Whittakerin tuotanto pelimusiikin alalla 1980-luvun lopussa on hyvin laajaa, mikä johtuu siitä, että hän sai jatkuvasti uusia työtarjouksia, joita kaikkia hän ei edes ehtinyt ottaa vastaan. Amigan Whittaker otti mielihyvin vastaan sen Paula-piirin ääniominaisuuksien takia, mutta hän käytti useimmissa Amigan peleissään samoja soitinääniä, joista Whittakerin Amiga-musiikin tunnistaa helposti. Peliin Shadow of the Beast Whittakerilta pyydettiin erityisen hyvää musiikkia, ja hän valitsi siihen myös soitinäänet huolellisemmin.
Whittaker työskentelee edelleen peliteollisuuden parissa, muttei sävellä enää pelimusiikkia, vaan työskentelee ääniefektien ja puheen alalla. Hän sanoo, että muut osaavat tehdä musiikkia paremmin, ja on omien sanojensa mukaan yllättynyt, että hänet muistetaan tietokoneharrastajien keskuudessa edelleen.
George Herbig
George Howard Herbig (2. tammikuuta 1920 – 12. lokakuuta 2013 ) oli yhdysvaltalainen tähtitieteilijä. Hän valmistui Kalifornian yliopistosta Berkeleyssä ja työskenteli Havaijin yliopiston Tähtitieteellisessä instituutissa.
Herbig tunnetaan parhaiten Herbigin–Haron kohteista. Hän ja Guillermo Haro olivat varhaisimpia tutkijoita, jotka perehtyivät kyseiseen aiheeseen yksityiskohtaisesti.
Asteroidi 11754 Herbig on nimetty George Herbigin mukaan. Hänelle myönnettiin Helen B. Warner -palkinto 1955 ja Bruce-mitali 1980. Hän oli Yhdysvaltain kansallisen tiedeakatemian jäsen vuodesta 1964 lähtien.
Peter Vanacker
Peter Vanacker (s. 11. maaliskuuta 1966) on belgialainen yritysjohtaja.
Vanacker oli Nesteen toimitusjohtaja, jossa tehtävässä hän aloitti 1. marraskuuta 2018 edeltäjänsä Matti Lievosen jäädessä eläkkeelle. Ennen siirtymistään Nesteelle Vanacker toimi saksalaisen erikoiskemianteollisuusyhtiö CABB Groupin toimitusjohtajana. Vanacker erosi Nesteen toimitusjohtajan tehtävästä 9. joulukuuta 2021. Vanacker nimitettiin 13. joulukuuta 2021 kansainvälisen kemian alan yhtiön LyondellBasellin toimitusjohtajaksi. Vanacker aloittaa tehtävässään viimeistään kesäkuussa 2022.
Insinöörin koulutuksen saanut Vanacker työskenteli ennen CABB Groupia muun muassa Bayerin maailmanlaajuisesta polyuretaanitoiminnoista vastaavana johtajana.
Vanackerilla on Belgian ja Saksan kansalaisuudet. Hänen äidinkielensä on hollanti.
João Pinto (jalkapalloilija, 1971)
Pinto oli yksi Portugalin "kultaisen sukupolven" tähdistä. Pelipaikaltaan hän oli hyökkääjä.
Pinto edusti vuosina 1988–1990 ja 1991–2008 kotimaassaan Boavistaa, Benficaa, Sportingia ja Bragaa. Kotimaansa ulkopuolella hän edusti espanjalaista Atlético Madridia vuosina 1990–1991. Pinto saavutti urallaan kaksi Portugalin-mestaruutta ja neljä Portugalin cupin voittoa.
Portugalin maajoukkueessa Pinto pelasi vuosina 1991–2002 81 ottelua ja teki niissä 23 maalia. Hän edusti Portugalia EM-kilpailuissa vuosina 1996 ja 2000 sekä MM-kilpailuissa vuonna 2002, joissa hän pelasi avauskokoonpanossa Portugalin kaikissa kolmessa ottelussa mutta ajettiin ulos kentältä kolmannessa ottelussa jo 27. minuutilla. Pinto oli myös voittamassa nuorten maailmanmestaruutta Portugalin riveissä vuosina 1989 ja 1991.
Janne Ojala (toimittaja)
Johan Adolf (Janne) Ojala (5. marraskuuta 1876 Vaasa – 1. toukokuuta 1918 Tuulos) oli suomalainen toimittaja ja kirjaltaja. Hän työskenteli Turussa ilmestyneen ruotsinkielisen Arbetet-työväenlehden ensimmäisenä päätoimittajana vuonna 1909 ja kirjoitti myöhemmin lehteen kuolemaansa saakka. Turun ruotsalaisessa työväenyhdistyksessa (ÅSAF) vaikuttanut Ojala oli näkemyksiltaan radikaali ja vallankumouksellinen anarkosyndikalisti, joka tunnettiin kansanomaisista ja valittesevia näkemyksiä kyseenalaistavista kirjoituksistaan. Ojala jäi sisällissodan loppuvaiheessa valkoisten vangiksi ja teloitettiin.
Elämä
Vaasassa syntynyt Ojala muuttti vuonna 1889 perheensä mukana Hankoon, jossa hän hankki latojan ammatin. Ojala työskenteli eri puolilla maata ja oli myös neljä vuotta kirjaltajana Tukholmassa. Asepalveluksensa jälkeen hän työskenteli Turussa Sosialistin kirjapainossa ja eteni sen apulaisfaktoriksi. Ojalasta sanotaan tulleen sosialisti ja antimilitaristi asevelvollisuusaikanaan, mutta todennäköisesti hän omaksui anarkosyndikalismin jo Tukholmassa.
Mikroaallot
Mikroaallot ovat korkeataajuisia (korkeaenergisiä) eli nopeasti värähteleviä sähkömagneettisia radioaaltoja, jotka muodostuvat sähkö- ja magneettikentästä. Mikroaaltosäteilyn energiakvantti, eli sähkömagneettisen vuorovaikutuksen välttäjähiukkanen on fotoni. Mikroaallot värähtelevät tuhansia kertoja nopeammin kuin ääniradiolähetyksiin käytettävät radioaallot, mutta hitaammin kuin lämpösäteily.
Janne Ojala (toimittaja)
Elämä
Vuodenvaihteessa 1918 pidetyssä Suomen ruotsalaisen työväenliiton liittokokouksessa turkulaiset toivat esille vallankumouksellista linjaansa, joka Gunnar Mörnin mukaan herätti pientä kauhistusta helsinkiläisten keskuudessa. Myöhemmin tammikuussa Ojala ja Lundberg osallistuivat Helsingissä pidettyyn SDP:n puolueneuvoston kokoukseen, jossa radikaalit ainekset junttasivat päätöksen vallankumoukseen ryhtymisestä. Turussa oli jo aikaisemmin perustettu ryhmä, joka Pariisin kommuunin innoittamana kutsui itseään kommunardeiksi ja oli laatinut vallankumousmanifestin. Ojalan sisällissodan aikaisesta toiminnasta ei ole tarkkaa tietoa, mutta jossakin vaiheessa hän päätyi Turun punakaartin mukana Tampereelle. Työväenlehdissä marraskuussa 1919 julkaistun ÅSAF:n jäsenten kuolinilmoituksen mukaan Ojala teloitettiin 1. toukokuuta 1918 Tuuloksessa. K. H. Wiik mainitsee myöhemmin teloituspaikaksi Riihimäen.
Mikroaallot
Myös televisio- ja WLAN-verkko sekä lyhyemmän kantaman Bluetooth-yhteys toimivat mikroaalloilla. Mikroaaltosäteilyä lähettäviä laitteita ovat esimerkiksi tutkat, satelliitit, mikroaaltouunit ja langattomat mikrofonit.
Mikroaallot Suomen ympäristössä
Ympäristön mikroaaltosäteilyn määrä on monikertaistunut etenkin 2010-luvulla mobiililaajakaistan käytön lisääntyessä. Mobiilidatan käytön vuotuinen kasvu oli 70-82 % vuosina 2010-2015. Vuonna 2015 ennustettiin, että mobiililiikenne kaksinkertaistuu seuraavien vuosien aikana muun muassa videoiden suosion kasvaessa. Matkaviestinverkon tiedonsiirtomäärä oli joulukuussa 2017 jo 20 gigatavua henkeä kohti, mikä oli enemmän kuin missään muussa maassa. Suomessa käytettiin vuonna 2018 langatonta internettiä enemmän kuin kaikissa muissa Pohjoismaissa yhteensä.
Tutkimuksiin perustuvien ennusteiden mukaan langaton viestiliikenne tulee kasvamaan Suomessa vähintään kahdeksankertaiseksi vuoteen 2024 mennessä. Kasvu johtuu etenkin lisääntyvästä videoiden katselusta mobiililaitteiden kautta.
Monilla Suomen alueilla alkoi toimia vuonna 2019 entistä tehokkaammilla, niin sanotuilla superkorkeilla eli millimetritaajuuksilla (SHF) toimiva 5G-verkko, jossa lähetetään aluksi 3 500 megahertsin taajuista ja muutaman vuoden päästä todennäköisesti 26–28 gigahertsin taajuista mikroaaltosäteilyä.
Mikroaaltojen tuottaminen
Mikroaaltojen tuottamiseen käytetään puolijohdeosillaattoreita ja puolijohdevahvistimia tai elektroniputkioskillaattoreita kuten magnetronia tai heijastinklystonia, tai puolijohdeoskillaattoria ja sen vahvistimena lineaariklystonia tai kulkuaaltoputkea (TWT). Sekä puolijohdevahvistimissa että putkivahvistimissa elektroneja kiihdytetään sähkökentän avulla. Resonaattori määrää halutun taajuuden. Resonoivassa komponentissa elektronit kiihtyvät ja hidastuvat luovuttaen samalla energiaa sähkömagneettiselle kentälle.
Mikroaaltoja siirretään aaltoputkea pitkin. Aaltoputkella on pienemmät siirtohäviöt kuin koaksiaalikaapelilla, ja se kestää suurempien tehojen siirtämistä.
Mikroaaltojen eteneminen ilmakehässä
Mikroaaltojen etenemistä ilmakehässä häiritsee niiden sironta ja absorptio, jota aiheuttavat kaasumolekyylit (lähinnä vesihöyry ja happi) sekä sadepisarat. Vaimeneminen on sitä suurempaa, mitä korkeampi taajuus (lyhyempi aallonpituus). Mikroaaltojen sironta sadepisaroista on säätutkan toiminnan ydin, mutta myös tiedonsiirtoon tarkoitettujen mikroaaltolinkkien kokemaa vaimenemista käytetään sateen arviointiin.
Mikroaaltojen aallonpituus ja taajuusalueet
Mikroaaltojen aallonpituus vaihtelee yhdestä millimetristä kymmeneen senttimetriin. Mikroaaltosäteilyn taajuus eli värähtelynopeus on kääntäen verrannollinen aallonpituuteen. Lyhytaaltoisten eli korkeataajuisten mikroaaltojen fotonit ovat energisempiä kuin pitkäaaltoisten. Mikroaaltotaajuudet 1–300 gigahertsiä värähtelevät 1–300 miljardia kertaa sekunnissa vastaten 30 cm:n–1 mm:n aallonpituuksia.
Mikroaallot ovat korkeataajuisimpia radioaaltoja. Mikroaaltojen (siis radioaaltojen) ja kaukoinfrapunan raja on liukuva ja rajaalueen (THF-alue) taajuuksilla onkin sekä radioaaltojen, että infrapuna-aaltojen piirteitä. Mikroaallot kuuluvat radiotaajuusalueisiin joita merkitään kirjaimilla. Mikroaaltoiset (aallonpituudeltaan pienimmät) radiotaajuusalueet (1–300 GHz) ovat UHF (0,3–3 GHz), SHF (3–30 GHz) ja EHF (30–300 GHz).
Mikroaaltoalueen tutkataajuudet
Tutkatekniikassa ensimmäiset yritykset mikroaaltotutkiksi tehtiin L- ja S-alueella (L = long, pitkä ja S = short, lyhyt). X-aluetta kehitettiin sotilastarkoituksiin ”salaisena” projektina. Kun X ja S olivat käytössä, niiden väliin otettiin C (, kompromissi). Saksassa kehitettiin erittäin lyhyet K-aallot (, lyhyt). Kirjaimissa on jonkun verran kansallisia eroja. P-alue lienee brittien ”previous” (edellinen; alue jonka tutkakäytöstä luovuttiin varhaisessa vaiheessa).
Live Evil (Black Sabbathin albumi)
Live Evil on Black Sabbath -yhtyeen kaksois-live-albumi vuodelta 1982. Se on Black Sabbathin ensimmäinen virallinen live-albumi, sillä Live at Lastin julkaisi 1980 ilman yhtyeen lupaa entinen manageri. Live Evil on nauhoitettu vuoden 1981 Mob Rules -albumia promotoivalla kiertueella keväällä 1982, ja se jäi laulaja Ronnie James Dion viimeiseksi albumiksi yhtyeen kanssa hänen ensimmäisellä laulajakaudellaan (1979–1982). Myös rumpali Vinnie Appice lähti yhtyeestä albumin julkaisun jälkeen.
Mikroaallot
Mikroaaltojen terveysvaikutukset
Pohjoismaiset säteilyturvaviranomaiset julkaisivat vuonna 2013 kannanoton, jonka mukaan tieteelliset tutkimukset eivät olleet kyenneet näyttämään radiotaajuuksisen säteilyn aiheuttavan terveyshaittoja, jos altistus jää Pohjoismaissa käytetyn EU:n komission suosituksen alle. Kannanotossa todettiin myös, etteivät tutkimukset olleet onnistuneet osoittamaan laajemmassa skaalassa aivokasvainten ja mobiililaitteiden käytön yhteyttä. Tutkimustietoa oli kuitenkin olemassa varsin rajallisesti pitkäaikaisesti eli yli 13–15 vuotta jatkuneeseen laitteiden käyttöön liittyen. Muita kuin aivokasvainten aiheuttamia terveysriskejä selvittäneissä tutkimuksissa oli löydetty yksittäisiä linkkejä, mutta menetelmien rajoitteet estivät lopullisten päätelmien tekemisen syy-yhteyksistä. Kannanotto totesi lisäksi mobiililaitteiden tuottamien radioaaltojen pitkäaikaisten vaikutusten olevan edelleen epäselvät etenkin lasten ja nuorten osalta.
Live Evil (Black Sabbathin albumi)
Albumi on kuuluisa sen riitaisista miksaussessioista, joiden vuoksi Dion ja Appice lopulta erosivat yhtyeestä. Lisäksi albumin menestymiseen vaikutti entisen laulajan Ozzy Osbournen hieman aiemmin samana vuonna julkaisema albumi Speak of the Devil, jolla hän versioi oman aikansa Sabbath-kappaleita. Osbournen albumi myi platinalevyn arvoisesti, kun taas Live Eviliä myytiin huomattavasti vähemmän varsinkin Pohjois-Amerikassa.
Mikroaallot
Mikroaaltojen terveysvaikutukset
Maailman terveysjärjestö WHO toteaa edelleen kotisivuillaan, etteivät 0–300 GHz sähkömagneettisen säteilyn terveysvaikutuksista tehdyt metatutkimukset ole osoittaneet minkäänlaista yhteyttä terveyshaittoihin, kun altistus on jäänyt ICNIRP:in suositusarvojen alle.
Live Evil (Black Sabbathin albumi)
Albumi oli pitkään Black Sabbathin ainoa virallinen live-albumi-julkaisu, ja ristiriitaisesta tekoprosessista huolimatta sen soitantaa ovat myöhemmin sekä arvostelijat että yhtye itsekin kehuneet.
Välien kiristyminen
Yhtyeen konsertteja taltioitiin keväällä 1982 live-albumia varten. Basisti Geezer Butlerin mukaan "oli hyvä idea tehdä live-albumi, koska vanha Live at Last oli surkea". Yhtyeen ilmapiiri oli kuitenkin miksausten alkaessa kireä ja yhtye oli jakaantunut kahteen leiriin alkuperäisjäsenten Butlerin ja kitaristi Tony Iommin pitäessä yhtä ja Dion ja Appicen ollessa toisella puolella. Dio: "Minusta ja Vinnysta tuli hyvät ystävykset samanlaisen taustamme ansiosta. Olimme molemmat amerikanitalialaisia ja New Yorkin alueelta kotoisin". Appice: "Osasin aavistaa kokoonpanon hajoamisen. Minä ja Ronnie kuljimme omassa porukassamme ja Tony ja Geezer omassaan." Välit olivat alkaneet rakoilla jo Mob Rules-albumin levytyksen aikana Dion ottaessa enemmän vastuuta yhtyeen johtamisessa. "Sain kritiikkiä, koska muiden mielestä aloin johtaa yhtyettä liikaa. Minun täytyi tehdä se, koska tilanne vaati sen", kertoi Dio myöhemmin.
Dion mukaan välirikko oli ilmassa koska kommunikaatio Butlerin ja Iommin kanssa oli tyrehtynyt, kun live-materiaalia alettiin työstää. "Välttelimme toisiamme, ettei ongelmista tarvitsisi puhua. Tony ja Geezer halusivat eri asioita kuin mitä teimme, mutta niistä ei koskaan keskusteltu", kertoi Dio vuonna 2009. Tony Iommin mukaan kokoonpanon kova työtahti oli vaikuttanut yhtyeen jäsenten väleihin. Butler oli samoilla linjoilla: "Meillä olisi pitänyt pitää pitempi tauko Mob Rules -kiertueen jälkeen. Olimme liikaa yhdessä ja pienistä jutuista tuli liian isoja. Ilmaa olisi pitänyt puhdistaa välillä. Lisäksi Ronnie halusi eri asioita kuin minä ja Tony. Alkuperäisen kokoonpanon kanssa emme juuri keskustelleet tällaisista asioista, teimme vain levyn ja kiertueen toisensa perään. Nyt tilanne oli toinen Ronnien kanssa."